KOMENTE TË PËRGJITHSHME

Mbi raportin e monitorimit të 
MINISTRISË PËR EVROPËN DHE PUNËT E JASHTME 
Për 8 mujorin e vitit 2021


1. Karakteristikat kryesore të shpenzimeve.
Ministra për Evropën dhe Punët e Jashtme, për vitin 2021, administron dhe menaxhon fondet publike sipas katër programeve, konkretisht:

1. Programi “Planifikim, menaxhim dhe administrim”;
2. Programi “Mbështetje diplomatike jashtë vendit”;  
3. Programi “Aktiviteti diplomatik dhe konsullor i MEPJ”;
4. Programi “Mbështetje institucionale për procesin e integrimit”. 

Në fund të 8 mujorit të vitit 2021, në lidhje me realizimin e shpenzimeve të buxhetit, krahasuar me planin me ndryshime, situata paraqitet si më poshtë:


	Kod. Prog
	Programi
	% e Realizimit/Buxh. Rishikuar

	01110
	Planifikimi, menaxhimi dhe administrimi
	49.1

	01120
	Mbështetje diplomatike jashtë shtetit
	45.7

	01130
	Aktiviteti diplomatik dhe konsullor i MEPJ
	53.7

	01150
	Mbështetje institucionale për procesin e integrimit
	80.0

	
	TOTALI
	48.7



Përgjithsisht MEPJ ka një realizimi jo shumë të mirë prej 48.7%. Konkretisht programi  “Planifikimi, menaxhimi dhe administrimi” ka një përqindje realizimi prej 49.1% ; Programi Mështetje diplomatike jashtë vendit” ka një përqindje realizimi prej 45.7%; Programi “Aktiviteti diplomatik dhe konsullor i MEPJ” dhe “Mbështetje institucionale për procesin e integrimit” përkatësisht janë  53.7% dhe 80%. 

Sipas zërave përbërës të shpenzimeve, situata në fund të 8 mujorit të vitit 2021 paraqitet e tillë:

	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, menaxhimi dhe administrimi
	51.2
	2.2

	01120
	Mbështetje diplomatike jashtë shtetit
	45.6
	48.4

	01130
	Aktiviteti diplomatik dhe konsullor i MEPJ
	53.7
	-

	01150
	Mbështetje institucionale për procesin e integrimit
	48.7
	110.8

	
	TOTALI
	46.6
	91.5



Sikurse evidentohet nga më sipër, përqindja e realizimit për shpenzimet korente është më e ulët se mesatarja e periudhës.  Realizimi i programit 01110 “Planifikimi, menaxhimi dhe administrimi” është 51.2%, në programin “Mbështetje diplomatike jashtë shtetit” realizimi është 45.6% Në programin  “Aktiviteti diplomatik dhe konsullor i MEPJ” 53.7 dhe programi “Mbështetje institucionale për procesin e integrimit’ është 48.7%. Ndërsa përsa i përket shpenzimeve kapitale, masa e realizimit është më e lartë. Përqindja e realizimit totale është 91.5%. Ndërsa sipas programeve kostatojmë se në programin “Mbështetje institucionale për procesin e integrimit” është realizuar 110.8% e fondeve, cka tregon se duhet të evidentohet arsyeja e këtij tejkalimi dhe të merren masa për të mos u shfaqur të pa saktësuara në raportin final të monitorimit për vitin 2021. 

Struktura e shpenzimeve për çdo program, sipas buxhetit fillestar 2021, buxhetit me ndryshime dhe realizimit për 8 mujorin e vitit 2021, paraqitet si më poshtë:

	
	Struktura për programet
	Buxheti Fillestar
	Buxheti me ndryshime
	Fakti  8M 2020

	Kod. Prog
	Programi
	
	
	

	01110
	Planifikimi, menaxhimi dhe administrimi
	5.2
	5.3
	5.3

	01120
	Mbështetje diplomatike jashtë shtetit
	79.9
	81.5
	76.5

	01130
	Aktiviteti diplomatik dhe konsullor i MEPJ
	7.3
	6.5
	7.2

	01150
	Mbështetje institucionale për procesin e integrimit
	7.5
	6.7
	11.0

	
	TOTALI
	100
	100
	100



Nga sa më sipër rezulton se 76.5% e totalit të shpenzimeve faktike të 8 mujorit të vitit 2021, janë përdorur në programin “Mbështetje diplomatike jashtë shtetit”.

2. Performanca dhe statusi i produkteve kryesore 

Programi Planifikim, administrim dhe menaxhim synon mbështetjen financiare dhe njerëzore në realizimin e politikave në tërësi të drejtorive të MEPJ duke siguruar një lidhje efikase ekonomike dhe financiare midis aparatit qendror dhe përfaqësive diplomatike. Tërësia e aktiviteteve të këtij programi buxhetor ka për qëllim mbështetjen e strukturave të shërbimit të jashtëm të RSH-së në funksion të realizimit të misionit të MEPJ-së. 
Në këtë program janë realizuar 14 nga 24 “Akte ligjore dhe nënligjore” të planifikuara për hartim; Janë zhvilluar 10 trajnime për të zhvilluar kapacitetet profesionale të stafit të MEPJ-së me qëllim garantimin e cilësisë në punë; janë realizuar gjithashtu 29 nga 100 aktivitete protokollare si takime, vizita dhe pritje zyrtare të delegacioneve të larta shtetërore; janë kryer 12 nga 18 auditime të programuara si dhe janë përgatitur 35 nga 53 raportime (detyrime kontraktuale) mbi konsulencat juridike, përfaqësimi në organet gjyqësore, prokurorisë dhe përmbarimit.

Programi Mbështetje diplomatike jashtë shtetit synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë kudo ata ndodhen. Në këtë program janë parashikuar disa produkte, nga të cilat me realizim faktik për periudhën përmendim “Mbështetje e misioneve diplomatike dhe posteve konsullore me personel dhe kushte të përshtatshme pune dhe jetese” për 170 punonjës, “Mbështetje e misioneve diplomatike dhe konsullore me logjistiken e nevojshme për përmbushjen e funksioneve” për 43 diplomat, nuk ka realizim faktik për “Trajtimi i familjeve të diplomatëve sipas ligjit” dhe “Adresari i shtetasve shqiptar jshtë RSH” si edh nuk jepen shpjegime pse nuk janë realizuar aspak këto produkte, ndërsa “Pagesa e Kuotave Ngërkombëtare” konkretish për vitin 2021 janë paguar 45 kuota nga 53 të planifikuara. Ndërsa lidhur me projektet e investimit për vitin 2021 është realizuar blerja e 110 paisjeve kompjuterike dhe 120 pajisje zyre për misionet diplomatike dhe postet konsullore.

Programi Aktiviteti diplomatik dhe konsullor i MEPJ, ka për qëllim zgjerimin, intensifikimin, diversifikimin, thellimin dhe pasurimin e marrëdhënieve dypalëshe me vendet fqinje, partnerët strategjikë, në rajon, Europë, dhe vende të tjera të botës. Në këtë program janë hartar 15 nga 24 Akte ligjore dhe nënligjore të planifikuara; janë kryer 4 vizita dhe takime lobimi për hapjen e negociatave nga 16 të planifikuara për tu zhvilluar në vijim; janë zhvilluar 62 nga 145 vizita, takime dhe konsultime dypalëshe dhe shumë palëse; janë ofruar 4 shërbimet konsullore nga 19 të tilla të planifikuara si dhe janë zhvilluar 16 aktivitete promovuese brenda dhe jashtë vendit në funksion të objektivave të diplomacisë ekonomike dhe diasporës nga 49 të planifikuar të zhvillohen.
Në këtë program nuk ka të planifikuar shpenzime kapitale për vitin 2021.

Programi Mbështetje institucionale për procesin e integrimit, fokusohet në anëtarësimin e Shqipërisë në BE, nëpërmjet bashkërendimit, monitorimit dhe raportimit të zbatimit të Marrëveshjes së Stabilizim-Asociimit, përafrimit të legjislacionit vendas me atë të BE-së, menaxhimit të fondeve të BE-së, zhvillimin e negociatave të anëtarësimit të RSH në BE, forcimin e rolit të shoqërisë civile në proceset vendimmarrëse si dhe informimin e publikut duke ruajtur parimin e aksesit të barabartë të grave në këtë proces. Në këtë program janë parashikuar 28 “Aktivitete të koordinuara për mbështetjen institucionale për anëtarësimin në Bashkimin Evropian” nga të cilat janë realizuar 20 prej tyre për periudhën raportuese, ndër to përmendim: 2 takime të përbashkëta Shqipëri – Bashkimi Evropian, hartimi i raportimit të dytë për Komisionin Evropian për vitin 2021, një monitorim i zbatimit të Planit Kombëtar për Integrimin Evropian, realizimi i pjesshëm i përkthimit të legjislacionit evropian, konsultimi publik i draftit të parë të përgjigjes strategjike, reflektimi i komenteve në programimin për IPA 2021, monitorimi i zbatimit të projekteve IPA, pjesëmarrja në dy thirrje të hapura në kuadër të Instrumentit të Investimeve për Ballkanin Perëndimor (WBIF), trajnime për pjesëmarrjen në Programet Evropiane, pjesëmarrja e Shqipërisë në Programet e Bashkëpunimit Territorial, si dhe është dhënë mendim për aktet e paraqitura për mendim nga ministritë e linjës për përafrimin e legjislacionit.

Gjatë 8 mujorit të vitit 2021, janë realizura të ardhura nga veprimtaria konsullore si leje kalimi, lidhje martese, prokura, noterizime, certifikata të ndryshme, vërtetime konsullore, përkthim dokumenti, aplikim për viza etj. (rreth 40 lloj shërbimesh konsullore) si më poshtë:    
   
 -	 Programi 01110 “Planifikim, menaxhim, administrim”   62,699 mijë lekë
 -	 Programi 01120 “Mbështetje diplomatike jashtë shtetit” 80,000 mijë lekë.


Krahasimi i të dhënave faktike, të raportit të Ministrisë për Evropën dhe Punët e Jashtme me të dhënat e nxjerra nga sistemi i thesarit, për të njëjtën periudhë raportuese.
Në mijë lekë
[image: ]
Sikurse vihet re edhe nga tabela e mësipërme, të dhënat e paraqitura nga MEPJ krahasuar me të dhënat e nxjerra nga Sistemi Informatik Financiar i Qeverisë nuk përputhen plotësisht për shpenzimet korrente në programin “Planifikim, Menaxhim dhe Administrim” në vlerën 18 mijë lekë dhe për shpenzimet kapitale në programin “Mbështetje institucionale për procesin e integrimit” në vlerën 13.7 milionë lekë.

3. Informacion mbi volumin dhe madhësinë e ndryshimit të buxhetit

Në mijë lekë
	Programi
	Buxheti Fillestar
	Buxheti i Rishikuar
	Diferencat

	Planifikimi, menaxhimi dhe administrimi
	139,600
	159,800
	20,200

	Mbështetje diplomatike jashtë shtetit
	2,138,776
	2,462,276
	323,500

	Aktiviteti diplomatik dhe konsullor i MEPJ
	195,500
	196,000
	500

	Mbështetje institucionale për procesin e integrimit
	201,780
	202,080
	300

	TOTALI
	2,675,656
	3,020,156
	344,500



Sikurse vihet re edhe nga tabela më sipër, në të gjitha programet ka pasur ndryshime në vlerat  buxhetore fillestare dhe ato aktuale. Këto ndryshime lidhen me shtesën e bërë në buxhetin e MEPJ për Fondin e Veçantë prej 1 milionë lekë, Vendimit të Këshillit të Ministrave Nr. 224, datë 7.4.2021 me vlere 143.5 milonë lekë dhe me zbatimin e Aktit Normativ nr.26, datë 22.06.2021 “Për disa ndryshime në ligjin nr. 137/2020, “Për buxhetin e vitit 2021”, nëpërmjet së cilës janë shtuar 184 milionë lekë. 


4. Komente të tjera

· Raporti i monitorimit të Ministrisë së Evropës dhe Punëve të Jashtme është paraqitur jo në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë por kërkohet që në analizën narrative të ketë një argumentim të shkaqeve që kanë sjellë mosrealizim të fondeve/të produkteve apo aktiviteteve.

· Raporti i monitorimit të 8 mujorit të vitit 2021 për MEPJ është plotësuar me të gjitha anekset shoqëruese sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore” por ka mospërputhje të të dhënave në Aneksin 3 dhe Aneksin 4 për programin 01130 “Aktiviteti diplomatik dhe konsullor i MEPJ”. Gjithashtu me përjashtim të setit të programit 01150 “Mbështetje institucionale për procesin e integrimit” i cili paraqitet i plotë me informacione, në programet e tjera mungojnë shënimet dhe plotësimet e kolonës së komenteve.

· Realizimi faktik për 8 mujorin e vitit 2021 të raportuar nga MEPJ, krahasuar me atë të nxjerrë nga sistemi i thesarit nuk përputhet plotësisht në shpenzimet korente dhe shpenzimet kapitale.

· Pjesë e raportimit janë bërë edhe të ardhurat e krijuara nga MEPJ nga veprimtaria konsullore të cilat janë derdhur 100% në buxhetin e shtetit.

· Ministria për Evropën dhe Punët e Jashtme vazhdon të mos e publikojë në faqen e internetit raportin e monitorimit, pra mungon publikimi për 8 mujorin e vitit 2021.


https://punetejashtme.gov.al/al/ministria/transparenca-financiare/shpenzime-buxhetore

01120 | Mbeshictje diplomatike jashte shtctit 1,109,735 1,109,735 o 15,000 15,000 0[1,124,735[ 1,124,735 0|

